Kis János superintendens szülőháza
Eljártok a kis ház előtt...
Nincs rajta, amit lássatok,
Hanem ha azt, hogy milyenek
Hazánk földón a pórlakok.

Öreg gazdája gondosan
Vetette földbe a magot:
Magvából ette kenyerét,
Szárából háztetőt kapott.

Ki hinné, hogy itt egykoron
Aranynál drágább kincs vala?
KISünk itt látta a napot,
A szép, a jó apostola.

Ő is vetett el magvakat...
Egy hon földébe hulltanak –
Gyümölcsiből jelen s jövő
Dús aratást tartandanak.
Versek